**Anexa 5**

**Costuri eligibile incluse în calculul decontării PSO şi cerinţele privind contabilitatea separată**

Fundamentarea costului unitar/km (lei/km) pentru serviciile de transport public local de cǎlǎtori prin curse regulate, pe fiecare categorie de mijloc de transport se face pe baza consumurilor normate de combustibili, de lubrifianţi, a cheltuielilor de întreţinere-reparaţii și cu piese de schimb, a cheltuielilor cu munca vie, precum și pe baza celorlalte elemente de cheltuieli necesare pentru serviciul de transport public local de persoane.

Metodologia de alocare a costurilor indirecte și administrative între activitățile de transport public și alte activități de transport, precum și de alocare a costurilor indirecte și administrative eligibile între modurile de transport, se va eaproba de cǎtre Entitatea Contractantǎ, în termen de 60 de zile de la încheierea contractului. Auditul anual tehnico-economic va face recomandǎri Entității Contractante privind adoptarea unei metode de gestiune și alocare a costurilor mai potrivitǎ (dupǎ analizarea împreunǎ cu operatorul privind posibilitatea aplicǎrii ei), în vederea creșterii eficienţei operatorului .

Operatorul poate desfǎșura şi alte activitǎţi în urmǎtoarele condiţii:

1. Activitǎţile sunt avizate de Entitatea Contractantǎ;
2. Activitǎţile respectǎ legislaţia respectivului domeniu de activitate;
3. Activitǎţile respective îşi acoperǎ în întregime costurile din veniturile colectate;
4. Activitǎţile nu afecteazǎ în niciun fel prestarea serviciului de transport public local;
5. Activitǎţile respectǎ concurenţa.

Toate înregistrǎrile contabile trebuie realizate în aşa fel încât să se poată demonstra verificarea calculului cheltuielilor eligibile și neeligibile pe fiecare mod de transport și a compensaţiei pentru obligaţia de serviciu public și condiţia de la punctul iii pentru alte activitǎţi, prin deschiderea de conturi analitice în cadrul contului sintetic care reflectă tipul de cheltuială.

Operatorul va ţine contabilitatea analitică și separatǎ pentru activitǎţile și serviciile care fac obiectul desfǎșurǎrii contractului de servicii de transport public local, precum și pentru alte activitǎţi și servicii care genereazǎ costuri sau venituri indirecte și nu sunt asociate serviciului de transport, în funcţie de legile contabile și fiscale în vigoare.

Principiile privind evidenţa contabilǎ analitică și separatǎ pentru costurile eligibile înregistrate sunt:

* 1. Principiile privind conceptul costului total alocat, în care costul total aferent desfǎșurǎrii unui anumit tip de serviciu sau realizǎrii unui singur produs este atribuit acelui serviciu sau produs.

Astfel, costurile totale alocate ale obligaţiei de serviciu public a operatorului trebuie sǎ includǎ urmǎtoarele:

* + 1. Costurile directe cu personalul, de amortizare, de resurse materiale și servicii efectuate de terţi care au legǎturǎ cu Serviciul de transport public local, inclusiv serviciul datoriei societǎţii, folosit exclusiv pentru îndeplinirea Obligaţiei de serviciu public;
		2. O cotǎ proporţionalǎ din costurile indirecte eligibile, incluzȃnd costurile tehnice și administrative cu personalul, de capital și resurse materiale.

Ca exemple de chei de alocare, defalcarea pe moduri și pe activități TP/non TP a unor cheltuieli pentru care înregistrarea primară diferențiată nu este posibilă se poate face după următorul model :

Consumul comun de energie electrică pentru tracțiune tramvaie/troleibuze se defalcă direct proporțional cu energia electrică efectiv consumată (produsul dintre puterea instalată medie, numărul mediu de vehicule în circulație și timpul mediu de circulație).

Cheltuielile de exploatare (întreținere, amortismente, utilități) generate de elementele comune de infrastructură (substații electrice, depouri, etc) se repartizează pe moduri direct proporțional cu indicatorii de exploatare.

Cheltuielile administrative și cele pentru servicii-suport (structura de conducere, contabilitate, personal, IT, etc.) eligibile, să fie direct proportionale cu indicatorii de exploatare.

Cheltuielile realizate de Operator asociate activităților de colectare a veniturilor provenite din titluri de călătorie, din diferențele de tarif și din activitățile de control a călătorilor, pentru pentru realizarea Obligațiilor de serviciu public sunt cheltuieli eligibile și se evidentiază distinct in situatiile financiar contabile.

 Cheltuielile și veniturile asociate contractelor comerciale încheiate cu Operatorii desemnați privind activitățile de colectare a veniturilor provenite din vânzarea titlurilor de călătorie, din diferențele de tarif și din activitățile de control a călătorilor, nu sunt eligibile și se evidențiază distinct în situațiile finaciar contabile, pentru fiecare operator desemnat în parte.

* 1. Toate costurile legate de desfǎșurarea serviciilor din afara PSO vor fi alocate doar acelor servicii, precum și o cotǎ proporţionalǎ din costurile fixe comune ale operatorului, astfel încȃt nicio subvenţie încrucișatǎ sau supracompensare sǎ nu fie produsǎ.
	2. Toate costurile și veniturile provenind din și pentru activitǎţile comerciale de exploatare trebuie bazate pe rezultatele financiare oficiale ale operatorului.

Evidenţa contabilǎ se va organiza pe analitice distincte ale conturilor pe fiecare mod de transport și pe alte activitǎţi.

Toate veniturile, costurile, tarifele și preţurile vor fi calculate în RON, fǎrǎ TVA, cu excepţia cazurilor unde se specificǎ altfel.

Operatorul va utiliza Metoda ABC (Activity Based Costing) pentru gestiunea costurilor pe activitǎţi sau altǎ metodǎ agreatǎ de cǎtre autoritatea contractantǎ.

Metoda ABC vizeazǎ, pe de o parte, calculul și analiza costurilor, iar pe de cealaltǎ parte, constituie un instrument de mǎsurǎ a performanţelor operatorului.

 ***Raportare***

Înainte de data de 30 iunie a fiecărui an, Operatorul va furniza Entității Contractante un raport anual pentru anul calendaristic anterior, inclusiv situaţiile financiare certificate de un Auditor certificat independent.

Raportul anual trebuie sǎ conţinǎ urmǎtoarele rapoarte specifice:

* 1. Situațiile financiare anuale și anexele la acestea;
	2. Raportul de gestiune al administratorilor;
	3. Raportul auditorului ce a efectuat auditul statutar;
	4. Raportul privind inventarierea patrimoniului;
	5. Raportul privind realizarea investiţiilor prevǎzute în anexele/ Documentele asociate la contract;
	6. Situaţia analitică a veniturilor;
	7. Situaţia analitică a amortizǎrii;
	8. Numǎrul angajaţilor și cheltuiala de personal
	9. Raportul privind realizarea Programului anual de întreţinere şi reparare a infrastructurii de transport și a mijloacelor de transport utilizate
	10. Raportul privind reclamațiile, evidențiate pe categorii de probleme.

**Investiţii făcute de Operator în numele UAT**

Ȋn cazul efectuǎrii de cǎtre Operator a operaţiunilor aferente investiţiilor în care beneficiazǎ de asistenţǎ financiarǎ nerambursabilǎ din partea UE și din surse IFI, anexa va fi adaptatǎ în baza prevederilor Acordului de Finanţare / Ȋmprumut / etc. și în baza Ordonanţei Guvernului nr. 198/2005 privind crearea, furnizarea și utilizarea Fondului de Ȋntreţinere, înlocuirea și dezvoltarea proiectelor de dezvoltare a infrastructurii serviciilor publice care beneficiazǎ de finanţare din partea UE.

Ȋn cazul realizǎrii investiţiilor prin surse de la bugetul local, UAT va fi responsabilǎ de finanţarea cheltuielilor de implementare a investiţiilor prin alocarea bugetară de capital.

Operatorul va ţine o evidenţǎ distinctǎ a costurilor de investiţii realizate și se va asigura transferarea cǎtre UAT a valorii investiţiilor puse în funcţiune și recepţionate pentru înregistrarea în evidenţa patrimoniului public și preluǎrii acestora de cǎtre Operator ca bunuri concesionate.